Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast Iisraeli julgeolekujõudude kaks nädalat kestnud operatsiooni,
jõudis agentuuridevaheline inimjaht
kuuele kõrge järelvalvega vanglast põgenenud terroristile edukalt lõpule.
Iisraeli president:
"See, kes Iisraeli valvab, ei tuku ega uinu."
USA suursaadik ÜROs:
Kuigi Bideni valitsus pole Iraani suhtes midagi otsustanud,
pole välistatud kõnelused iraanlastega
ÜRO Peaassamblee 76. istungjärgu vaheaegadel.
Pärast Iisraeli julgeolekujõudude kaks nädalat kestnud operatsiooni,
jõudis agentuuridevaheline inimjaht eduka lõpuni.
Iisraeli Politsei Terrorismivastase võitluse üksus YAMAM
tabas ülejäänud julgeolekuvangid pühapäeval enne koitu Jenini linnas.
Iisraeli Julgeolekuagentuuril Shin Bet õnnestus leida terroristid laupäeval.
See käivitas ettevalmistavate sündmuste ahela,
mis kulmineerus pühapäeval umbes kell 2.00 öösel.
Kuigi keerukat operatsiooni juhtis IDF,
kes kasutas nii operatiivluureüksusi ja eriüksusi elumajade piiramiseks,
kus põgenikud end varjasid, oli politsei eriüksus YAMAM see,
kes terroristid koos teiste, erariietes piiripolitsei üksustega tabas.
See kõik toimus keset tulevahetust kohalike palestiinlastest võitlejatega.
Iisraeli Politsei ülem Kobi Shabtai
kiitis YAMAM-i terrorismivastase võitluse üksust selle eest,
et põgenenud terroristid tabati elusana ja välditi inimohvreid.
Operatsioon lõpetas kaks intensiivset nädalat tegevust,
mis kulmineerus täna öösel, kui Jeninis tabati kaks terroristi.
12 tundi pärast seda, kui lahkusite Jeninist terroristidega,
pidasin tähtsaks tulla siia (YAMAMi), koos piiripolitsei ülemaga,
et teile otsa vaadata ja tänada teid iga Iisraeli kodaniku nimel.
Politseiülem toonitas pretsedenditut koostööd
Iisraeli kaitseametite vahel.
Eilne edukas operatsioon
johtus enneolematust koostööst kõigi kaitseorganite vahel -
politsei, Shin Bet - peame neid kiitma nende tegevuse eest
ning professionaalsuse, otsustavuse ja võimekuse eest.
Ja siin peame seda tõesti toonitama.
Ka IDF-i, kes meid alguses toetas,
täname nende abi eest ja öise operatsiooni juhtimise eest.
Iisraeli kohus jättis kaks kinnipüütud terroristi,
Iraani käepikenduse Palestiina Islamidžihaadi liikmed,
pühapäeval vahi alla otsust ootama.
Ayhamiga seotud kahtlused on teada ja kehtivad ka teiste puhul.
Teda kahtlustatakse terrorirühmitusse kuulumises
ja vanglast põgenemises osalemises.
Kõik süüdistused on samad ka teiste vangide puhul.
Iisraeli armeekalmistul Herzli mäel, Jeruusalemmas
toimus mälestusteenistus 1973. a Yom Kippuri sõjas langenuile.
Üritusel esinenud Iisraeli peaminister Naftali Bennett
toonitas sõjale järgnenud fundamentaalset muutust arusaamas.
Yom Kippuri sõda muutis meie riiki, Iisraeli ühiskonda
ja muidugi IDF-i.
Õppisime, kui tähtis on olla valmis igaks stsenaariumiks,
ka nendeks, mis näivad ulmelised.
Õppisime, et kahtlemine on oluline tingimus elu juhtimisel,
mitte ainult julgeolekuküsimustes, vaid ka sotsiaalkriisides.
Õppisime, et me ei saa toetuda kellelegi peale enda,
vaid peame kaitsma end oma jõuga.
Ka täna, 48 aastat hiljem, pole meil tähtsamat alust -
meie ühtsus ja ühine vastutus üksteise eest.
Õppisime seda Yom Kippuri sõjas
ja mõistame seda iga päev uuesti.
Bennett rõhutas pühapäevast operatsiooni,
mis viis džihaaditerroristide tabamiseni,
näitena Iisraeli ühtsuse ja ühise vastutustunde kohta.
Kui julgeolekujõud tabasid kuus vanglast põgenenud terroristi,
on see vaid väike, kuid hea näide mainitud fenomenist.
Põgenemine iseenesest
on tõsine luure, operatiiv- ja korraldusviga.
Kuid vea tekkimisest peale, tegutseme eelkõige koos.
Esimene faas vaenlasega tegelemisel on meie heidutusjõu taastamine
ja seejärel tuleb parandada sisemiselt kõik vajalik.
Ja parandamisvajadus on olemas.
Enne Bennettit esinenud Iisraeli president Isaac Herzog
kinnitas, et kuigi Jeruusalemm peab tegema kõik,
et Yom Kippuri sõja üllatus enam kunagi ei korduks,
tuleb ka tagada, et ei lastaks käest võimalust rahuks.
Peame tegema kõik,
et Yom Kippuri sõja sarnane üllatus rohkem ei korduks.
Me ei tohi kontseptsioonis eksida.
Peame alati valmis olema sõjaks ega tohi lasta käest rahuvõimalusi.
Me ei tohi alahinnata oma vaenlasi ega eksida illusioonides.
Oleme alati valmis küsimusi küsima
ning jääma valvele ja valmis igaks stsenaariumiks.
Üks käsi päästikul ja teises käes rahu taotlev viigileht.
Iisraeli riik tegutseb neil paralleelsetel rööbastel.
Meie kaitse jõud on vaieldamatu.
Ka neil päevil "See, kes Iisraeli valvab, ei tuku ega uinu." (Laul 121).
Julgeolekujõud, IDF, luureorganid ja politsei
jätkavad visalt tööd Iisraeli kodanike kaitsmiseks.
Viimasena kõnelenud kaitseminister Benny Gantz
toonitas Iisraeli püüdlust parandada Juudas ja Samaarias
ning Gazas elavate palestiinlastest araablaste eluolu.
Gantz rõhutas siiski,
et juudiriik tähtsustab Iisraeli kodanike julgeolekut
ja tegutseb jõuliselt kõigi vastu, kes neid kahjustada püüavad.
Iisrael ei taha kahjustada miljonite palestiinlaste argielu
Juudas ja Samaarias.
Taotleme samme, mis parandaksid ja tugevdaksid nende majandust,
tervist ja julgeolekut.
Ka Gazas tahame võimaldada kahele miljonile elanikule tavaelu.
Lisaks ja eelkõige oleme valmis kaitsma Iisraeli kodanike julgeolekut.
Kui terrorirühmitused püüavad kergitada pead palestiinlaste arvelt,
reageerime jõuliselt ja sihime terroriste ning nende läkitajaid.
Gantz lisas, et Iisraeli kaitseaparaat töötab edaspidigi väsimatult,
et riigi julgeolekuhuve tagada.
Kaitseaparaat töötab ööpäev läbi,
seitse päeva nädalas kõigil rinnetel,
nii lähedal kui kaugel.
Oleme pidevalt valmis kõigiks väljakutseteks,
nii Iraanis, Liibanonis kui teistel rinnetel.
Samal õhtul, kesköö paiku,
teatasid Süüria opositsiooni meediaväljaanded
plahvatustest Al Bukamali piirkonnas, kus paiknevad Iraani-meelsed väed.
Ühe raporti järgi kahtlustati droonirünnakut.
TV7-l ei õnnestunud raportit koheselt kinnitada
ja IDF esindusest toonitati,
et nad ei reageeri välisraportitele.
ÜRO peakorteris New Yorgis kinnitas USA suursaadik ÜROs,
et kuigi Bideni valitsus
pole Iraani suhtes midagi otsustanud,
pole välistatud kõnelused iraanlastega
seoses sooviga liikuda edasi JCPOA
ehk 2015. a Iraani tuumalepinguga seotud teemadega.
Me pole midagi otsustanud.
Oleme suhelnud iraanlastega Viinis ja arutelud jätkuvad.
Me pole teinud otseseid plaane kahepoolseteks kohtumisteks siin,
kuid see ei tähenda, et me ei peaks vestlusi iraanlastega oluliseks,
sest tahame liikuda edasi JCPOAga seotud teemadel.
Linda Thomas-Greenfeldi avaldus
kõlas ÜRO Peaassamblee 76. istungjärgu eel,
kuhu maailma riikide juhid peaksid kogunema alates homsest,
21. septembrist kuni 27. septembrini järgmisel nädalal.
Aitäh vaatamast!
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
Fiji rahu ja pääste eest,
ning tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Olen Jonathan Hessen. Kena nädalat! Head lehtmajade püha!
Kohtumiseni homme!
Tõlge: Monika Jaaguri